**Campanya “Viu l’estiu al Prat”**

# Teatre a l'ombra, al Prat de Llobregat

**La ciutadania podrà gaudir de forma gratuïta d’espectacles de carrer que conjuguen teatre, música, dansa i circ els propers quatre diumenges al vespre.**

Acabada la Temporada de Primavera, la programació d'Arts en Viu del Prat de Llobregat segueix  endavant **del 30 de juny fins al 21 de juliol** cada diumenge a les 20 h, ocupant dos dels arbrats més estimats de la ciutat: el Parc del Fondo d’en Peixo i el Pati de L’Artesà.

Els pratencs i les pratenques podran gaudir de forma gratuïta de les quatre propostes següents de carrer que conjuguen teatre, música, dansa i circ:

Diumenge 30 de juny, a les 20 h - Parc del Fondo d'en Peixo:  
[**Flou papagayo**](https://www.teatrelartesa.cat/la-ciutat/guia-agenda/flou-papagayo), de Mumusic Circus

Diumenge 7 de juliol, a les 20 h - Parc del Fondo d'en Peixo

[**A vore**](https://www.teatrelartesa.cat/la-ciutat/guia-agenda/vore), de Sònia Gómez i Ramon Balagué

Diumenge 14 de juliol, a les 20 h - Pati de L’Artesà

[**Pelat**](https://www.teatrelartesa.cat/la-ciutat/guia-agenda/pelat), de Joan Català

Diumenge 21 de juliol, a les 20 h - Pati de L’Artesà

[**Trópico de Covadonga**](https://www.teatrelartesa.cat/la-ciutat/guia-agenda/tropico-de-covadonga), de Rodrigo Cuevas

**El Prat de Llobregat, 28 de juny de 2019**